દાદરી: નોટબંધી પછી એટીએમ અને બેન્કની લાઈનમાં ઉભા રહેલા કોંગ્રેસ ઉપાધ્યક્ષ રાહુલ ગાંધી મંગળવારે ઉત્તરપ્રદેશના દાદરીની અનાજ મંડળીમાં પહોંચ્યા હતા. ત્યાં તેમણે નરેન્દ્ર મોદી પર નિશાન સાધતાં કહ્યું કે, મોદીએ 8 નવેમ્બરના રોજ ગરીબો વિરુદ્ધ યુદ્ધની જાહેરાત કરી હતી. રાહુલે કહ્યું કે, જો તેમને સંસદમાં બોલવા દેવામાં આવે તો નોટબંધી વિશે લોકોને બધું જ સમજાવી દેશે. પી.ચિદંબરમના નોટબંધીને ઈતિહાસનો સૌથી મોટો સ્કેમ જણાવતા નિવેદનનું પણ રાહુલે સમર્થન કર્યુ હતુ.